|  |  |
| --- | --- |
|  | ЗАЦВЕРДЖАНА  Рашэнне  Дзяржынскага раённага  выканаўчага камітэта  ад \_\_\_\_\_\_\_\_\_\_\_\_\_\_ № \_\_\_\_\_\_ |

**СТАТУТ**

дзяржаўнай установы адукацыі

«Томкавіцкая базавая школа»

(Томкавіцкая базавая школа)

**УСТАВ**

государственного учреждения образования

«Томковичская базовая школа»

(Томковичская базовая школа)

Дзяржынск, 2022

ГЛАВА 1

АГУЛЬНЫЯ ПАЛАЖЭННІ

1. Сапраўдны статут (далей – Статут) з’яўляецца Статутам дзяржаўнай установы адукацыі «Томкавіцкая базавая школа» (далей – Установа).

2. Першапачатковая назва Установы – «Томкавіцкая сярэдняя агульнаадукацыйная школа».

Рашэннем Дзяржынскага раённага выканаўчага камітэта № 1504 ад 29 жніўня 2007 г. Установа перайменавана ў дзяржаўную ўстанову адукацыі «Томкавіцкі вучэбна-педагагічны комплекс дзіцячы сад – сярэдняя агульнаадукацыйная школа».

Рашэннем Дзяржынскага раённага выканаўчага камітэта № 2126 ад 20 верасня 2011 г. Установа перайменавана ў дзяржаўную ўстанову адукацыі «Томкавіцкі вучэбна-педагагічны комплекс яслі-сад – сярэдняя школа».

Рашэннем Дзяржынскага раённага выканаўчага камітэта № 1089 ад 30 мая 2016 г. апошняя перайменавана ў дзяржаўную ўстанову адукацыі «Томкавіцкі вучэбна-педагагічны комплекс яслі-сад – базавая школа».

3. Поўнае найменне Установы:

на рускай мове: государственное учреждение образования «Томковичская базовая школа»;

на беларускай мове: дзяржаўная ўстанова адукацыі «Томкавіцкая базавая школа».

Скарочанае найменне Установы:

на рускай мове: Томковичская базовая школа;

на беларускай мове: Томкавіцкая базавая школа.

4. Месцазнаходжанне Установы: 222726, Рэспубліка Беларусь, Мінская вобласць, Дзяржынскі раён, аграгарадок Томкавічы, вуліца Цэнтральная, дом 5А.

5. Заснавальнікам Установы з’яўляецца Дзяржынскі раённы выканаўчы камітэт (у далейшым – Заснавальнік). Месцазнаходжанне Заснавальніка: 222720, Рэспубліка Беларусь, Мінская вобласць, горад Дзяржынск, плошча Дзяржынскага, дом 1.

Органам дзяржаўнага кіравання, упаўнаважаным Заснавальнікам, з’яўляецца ўпраўленне па адукацыі, спорце і турызме Дзяржынскага раённага выканаўчага камітэта (далей – Упраўленне).

6. Паўнамоцтвы ўласніка ў адносінах да дзяржаўнай маёмасці Установы ажыццяўляе Заснавальнік. Установа з’яўляецца некамерцыйнай арганізацыяй, уваходзіць у сістэму адукацыі Рэспублікі Беларусь. Фінансуецца Установа са сродкаў бюджэту Дзяржынскага раёна.

7. Установа ажыццяўляе сваю дзейнасць у адпаведнасці з Канстытуцыяй Рэспублікі Беларусь, Грамадзянскім кодэксам Рэспублікі Беларусь, Кодэксам Рэспублікі Беларусь аб адукацыі, Дэкрэтамі, Указамі Прэзідэнта Рэспублікі Беларусь, Палажэннем аб установе агульнай сярэдняй адукацыі, Палажэннем аб установе дашкольнай адукацыі, іншымі актамі заканадаўства, Статутам Установы.

8. Тып Установы: установа агульнай сярэдняй адукацыі.

Від Установы: базавая школа.

9. Установа функцыянуе ў складзе I-ІX класаў, груп для выхаванцаў ранняга і дашкольнага ўзросту, рэалізуе адукацыйную праграму пачатковай адукацыі, адукацыйную праграму базавай адукацыі, адукацыйную праграму дашкольнай адукацыі, а таксама можа рэалізоўваць адукацыйную праграму спецыяльнай адукацыі на ўзроўні дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, адукацыйную праграму спецыяльнай адукацыі на ўзроўні агульнай сярэдняй адукацыі, адукацыйную праграму спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, адукацыйную праграму дадатковай адукацыі дзяцей і моладзі, праграмы выхавання, праграмы выхавання дзяцей, якія маюць патрэбу ў аздараўленні, у мэтах спартыўнай падрыхтоўкі вучняў можа арганізоўвацца вучэбна-трэніровачны працэс па відах спорту.

10. Установа з’яўляецца юрыдычнай асобай, мае пячаць з выявай Дзяржаўнага герба Рэспублікі Беларусь, штамп са сваім найменнем.

11. Установа мае права адкрываць ва ўстаноўленым заканадаўствам Рэспублікі Беларусь парадку бягучыя, разліковыя і іншыя рахункі ў банках Рэспублікі Беларусь у валюце і беларускіх рублях.

12. Установа адказвае па сваіх абавязацельствах грашовымі сродкамі, якія знаходзяцца ў яе распараджэнні. Пры іх недастатковасці субсідыярную адказнасць па яе абавязацельствам нясе ўласнік маёмасці.

13. Установа мае ў аператыўным кіраванні адасобленую маёмасць, нясе самастойна адказнасць па сваіх абавязацельствах, можа ад свайго імя набываць і ажыццяўляць маёмасныя і немаёмасныя правы, выконваць абавязацельствы, быць ісцом і адказчыкам у судзе.

14. Установа ва ўстаноўленым парадку вядзе справаводства на беларускай мове, прадстаўляе звесткі, прадугледжаныя заканадаўствам, у налогавыя і іншыя органы дзяржаўнага кіравання ў адпаведнасці з іх кампетэнцыяй.

15. Установа не мае права выступаць гарантам ці паручыцелем трэціх асоб – юрыдычных асоб недзяржаўнай формы ўласнасці (у тым ліку долі (акцыі), ва ўстаўных фондах якіх знаходзяцца ў дзяржаўнай уласнасці) і фізічных асоб (у тым ліку індывідуальных прадпрымальнікаў) па выкананні гэтымі асобамі сваіх абавязацельстваў па вяртанні крэдытаў, прадастаўленых банкамі і нябанкаўскімі крэдытна-фінансавымі арганізацыямі.

16. Установа ў сваёй рабоце ўзаемадзейнічае з іншымі ўстановамі адукацыі, установамі дадатковай адукацыі, культуры, навукі, органамі аховы здароўя, унутраных спраў, па надзвычайных сітуацыях, службай занятасці насельніцтва і іншымі дзяржаўнымі і недзяржаўнымі арганізацыямі.

17. Ва Установе не дапускаецца стварэнне і дзейнасць палітычных партый, іншых грамадскіх аб’яднанняў, якія маюць палітычныя мэты, а таксама стварэнне і ананімная або іншая супярэчная заканадаўству дзейнасць рэлігійных арганізацый.

18. Установа ў пытаннях выхавання на падставе пісьмовых заяў навучэнцаў (законных прадстаўнікоў непаўналетніх навучэнцаў) у пазаўрочны час можа ўзаемадзейнічаць з зарэгістраванымі рэлігійнымі арганізацыямі з улікам іх уплыву на фарміраванне духоўных, культурных і дзяржаўных традыцый беларускага народа.

Парадак, умовы, змест і формы такога ўзаемадзеяння вызначаюцца Урадам Рэспублікі Беларусь па ўзгадненні з Прэзідэнтам Рэспублікі Беларусь.

19. Установа можа быць абмежавана ў правах толькі ў выпадках і парадку, прадугледжаных заканадаўчымі актамі.

ГЛАВА 2

ПРАДМЕТ, МЭТЫ І ЗАДАЧЫ

ДЗЕЙНАСЦІ ЎСТАНОВЫ

20. Прадметам дзейнасці Установы з’яўляецца рэалізацыя адукацыйнай праграмы пачатковай адукацыі, адукацыйнай праграмы базавай адукацыі, адукацыйнай праграмы дашкольнай адукацыі, адукацыйнай праграмы спецыяльнай адукацыі на ўзроўні дашкольнай адукацыі, адукацыйнай праграмы спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, адукацыйнай праграмы спецыяльнай адукацыі на ўзроўні агульнай сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, адукацыйнай праграмы дадатковай адукацыі дзяцей і моладзі, праграмы выхавання, праграмы выхавання дзяцей, якія маюць патрэбу ў аздараўленні.

21. Асноўнымі мэтамі дзейнасці Установы з’яўляюцца:

стварэнне ўмоў для рэалізацыі права грамадзян на адукацыю;

фарміраванне грамадзянскасці і патрыятызму, інтэлектуальнага, духоўна-маральнага, творчага, фізічнага і прафесійнага развіцця асобы навучэнца, фарміраванне ў яго ведаў, навыкаў і кампетэнцый;

фарміраванне рознабакова развітой, маральна сталай, творчай асобы навучэнца.

22. Асноўнымі задачамі Установы з’яўляюцца:

стварэнне ўмоў для рэалізацыі задач выхавання;

павышэнне ўзроўню прафесійнай кампетэнцыі педагогаў;

паляпшэнне матэрыяльна-тэхнічнай і вучэбна-метадычнай базы ў адпаведнасці з устаноўленымі санітарнымі нормамі і правіламі.

23. Установа ажыццяўляе адукацыйную дзейнасць з моманту атрымання спецыяльнага дазволу (ліцэнзіі) на ажыццяўленне адукацыйнай дзейнасці;

стварае структурныя падраздзяленні і (або) адасобленыя структурныя падраздзяленні;

распараджаецца маёмасцю, замацаванай за ёй на праве аператыўнага кіравання, у парадку, устаноўленым заканадаўствам;

ажыццяўляе дзейнасць, якая прыносіць даходы, адпавядае прадмету, мэтам дзейнасці і задачам Установы і неабходнымі для выканання яго функцыямі;

распараджаецца сродкамі, атрыманымі ад дзейнасці, якая прыносіць даходы, а таксама набытай за кошт такіх сродкаў маёмасцю ў адпаведнасці з заканадаўствам;

забяспечвае ва ўстаноўленым парадку прыём вучняў ва Установу;

ажыццяўляе ў межах сваёй кампетэнцыі адміністрацыйныя працэдуры;

разглядае ў межах сваёй кампетэнцыі і ў парадку, устаноўленым заканадаўствам, звароты грамадзян, у тым ліку індывідуальных прадпрымальнікаў, а таксама юрыдычных асоб.

24. Ва Установе ажыццяўляецца навучанне і выхаванне на ўзроўнях дашкольнай і агульнай сярэдняй адукацыі.

Установа рэалізуе адукацыйную праграму пачатковай адукацыі, адукацыйную праграму базавай адукацыі, адукацыйную праграму дашкольнай адукацыі, а таксама можа рэалізоўваць адукацыйную праграму спецыяльнай адукацыі на ўзроўні дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, адукацыйную праграму спецыяльнай адукацыі на ўзроўні агульнай сярэдняй адукацыі, адукацыйную праграму спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, адукацыйную праграму дадатковай адукацыі дзяцей і моладзі, праграмы выхавання, праграмы выхавання дзяцей, якія маюць патрэбу ў аздараўленні, можа забяспечваць вывучэнне асобных вучэбных прадметаў на павышаным узроўні пры рэалізацыі адукацыйнай праграмы базавай адукацыі.

Адукацыйны працэс пры рэалізацыі адукацыйнай праграмы дашкольнай адукацыі ажыццяўляецца ў групах, у тым ліку групах інтэграванага навучання і выхавання пры арганізацыі інтэграванага навучання і выхавання, або індывідуальна.

25. Ва Установе ажыццяўляецца навучанне і выхаванне на I і II ступенях агульнай сярэдняй адукацыі. Агульная сярэдняя адукацыя ўключае ў сябе дзве ступені:

I ступень – пачатковая адукацыя (I – IV класы);

II ступень – базавая адукацыя (V – IX класы);

I і II ступені агульнай сярэдняй адукацыі складаюць агульную базавую адукацыю.

На I ступені агульнай сярэдняй адукацыі рэалізуецца адукацыйная праграма пачатковай адукацыі, засваенне зместу якой з’яўляецца абавязковым.

Пачатковая адукацыя дае права на працяг адукацыі на ІІ ступені агульнай сярэдняй адукацыі.

Ва Установе можа ажыццяўляцца падрыхтоўка дзяцей да навучання на I ступені агульнай сярэдняй адукацыі.

На II ступені агульнай сярэдняй адукацыі рэалізуецца адукацыйная праграма базавай адукацыі, засваенне зместу якой з’яўляецца абавязковым.

Агульная базавая адукацыя дае права на працяг адукацыі на ІІІ ступені агульнай сярэдняй адукацыі, а таксама на ўзроўнях прафесійна-тэхнічнай і сярэдняй спецыяльнай адукацыі.

26. Тэрмін атрымання агульнай базавай адукацыі складае 9 гадоў (для асоб з асаблівасцямі псіхафізічнага развіцця – 9 – 10 гадоў).

Тэрміны навучання і выхавання на ступенях агульнай сярэдняй адукацыі складаюць: на І ступені – 4 гады (для асоб з асаблівасцямі псіхафізічнага развіцця – 4 – 5 гадоў); на ІІ ступені – 5 гадоў.

27. Тэрмін атрымання дадатковай адукацыі дзяцей і моладзі вызначаецца вучэбна-праграмнай дакументацыяй адукацыйнай праграмы дадатковай адукацыі дзяцей і моладзі.

28. Навучанне ва Установе арганізавана ў вочнай форме атрымання адукацыі.

29. Установа мае права на распрацоўку і правядзенне ва ўстаноўленым парадку эксперыментальнай і інавацыйнай дзейнасці па прымяненні новага зместу навучання і выхавання, новых педагагічных сістэм, якія фарміруюцца на прынцыпах бесперапыннасці з іншымі відамі адукацыі.

30. Для дасягнення мэтаў дзейнасці Установы і рашэнні ўскладзеных на яе задач Установа абавязана забяспечваць:

якасць адукацыі;

распрацоўку і зацвярджэнне ва ўстаноўленым парадку структурных элементаў, навукова-метадычнага забеспячэння адпаведнай адукацыі, яго ўдасканаленне;

падбор, прыём на працу і расстаноўку кадраў, павышэнне іх кваліфікацыі;

матэрыяльна-тэхнічнае забеспячэнне адукацыйнага працэсу ў адпаведнасці з устаноўленымі санітарнымі нормамі, правіламі і гігіенічнымі нарматывамі;

стварэнне бяспечных умоў пры арганізацыі адукацыйнага працэсу;

распрацоўку і прыняцце правілаў унутранага распарадку для навучэнцаў, правілаў унутранага працоўнага распарадку Установы;

маральнае і матэрыяльнае стымуляванне навучэнцаў, педагагічных і іншых работнікаў;

меры сацыяльнай абароны вучняў;

стварэнне бяспечных умоў для арганізацыі харчавання і медыцынскай дапамогі.

31. У адпаведнасці з пэўнымі мэтамі і задачамі Установа ажыццяўляе віды дзейнасці згодна з агульнадзяржаўным класіфікатарам Рэспублікі Беларусь АКРБ 005-2011 «Віды эканамічнай дзейнасці», зацверджаным пастановай Дзяржаўнага камітэта па стандартызацыі Рэспублікі Беларусь 5 снежня 2011 г. № 85.

Установа рэалізуе наступныя віды дзейнасці: 85310 – агульная сярэдняя адукацыя; 85100 – дашкольная адукацыя: 88910 – дзённы догляд дзяцей; 85600 – дапаможныя адукацыйныя паслугі; 85200 – пачатковая адукацыя; 85590 – іншыя віды адукацыі, не ўключаныя ў іншыя групы; 91020 – дзейнасць музеяў; 91011 – дзейнасць бібліятэк; 94990 – дзейнасць іншых арганізацый, заснаваных на членстве, не ўключаных у іншыя групы; 85510 – адукацыя ў галіне спорту і адпачынку.

Віды дзейнасці, якія падлягаюць ліцэнзаванню, ажыццяўляюцца Установай пасля атрымання адпаведнага дазволу (ліцэнзіі), ва ўстаноўленым заканадаўствам парадку.

32. У адпаведнасці з Пералікам ліцэнзуемых відаў дзейнасці, на ажыццяўленне якіх патрабуюцца спецыяльныя дазволы (ліцэнзіі), якія выдаюцца ўпаўнаважанымі дзяржаўнымі органамі і дзяржаўнымі арганізацыямі, зацверджаным Указам Прэзідэнта Рэспублікі Беларусь 14 кастрычніка 2022 г. № 213-З «Аб ліцэнзаванні», Установа ажыццяўляе наступны ліцэнзуемы від дзейнасці:

адукацыйная дзейнасць.

33. Права ажыццяўляць дзейнасць, на якую неабходна атрыманне ліцэнзіі, узнікае з моманту атрымання ліцэнзіі ва ўказаны ў ёй тэрмін і спыняецца па заканчэнні тэрміну яе дзеяння, калі іншае не ўстаноўлена.

ГЛАВА 3

МОВЫ НАВУЧАННЯ І ВЫХАВАННЯ

34. У адпаведнасці з асноўнымі напрамкамі дзяржаўнай палітыкі ў сферы адукацыі ва Установе забяспечваецца роўнасць беларускай і рускай моў.

35. Вывучэнне рускай, беларускай і адной з замежных моў ва Установе, за выключэннем асобных катэгорый асоб з асаблівасцямі псіхафізічнага развіцця, з'яўляецца абавязковым.

Катэгорыі асоб з асаблівасцямі псіхафізічнага развіцця і парадак вывучэння імі моў вызначаюцца Міністэрствам адукацыі Рэспублікі Беларусь.

Парадак вывучэння беларускай і рускай моў замежнымі грамадзянамі і асобамі без грамадзянства, якія часова знаходзяцца або часова пражываюць у Рэспубліцы Беларусь, вызначаецца Міністэрствам адукацыі Рэспублікі Беларусь.

36. Навучанне ва Установе ажыццяўляецца на беларускай мове. Выхаванне ва Установе ажыццяўляецца на беларускай і рускай мовах.

37. Абавязковай для вывучэння замежнай мовай з’яўляецца англійская мова.

Ва Установе забяспечваецца працяг вывучэння вучнямі IV-ІX класаў раней вывучаемай замежнай мовы, якая не вывучаецца ў дадзенай Установе, у парадку, вызначаным Палажэннем аб установе агульнай сярэдняй адукацыі.

ГЛАВА 4

КРЫНІЦЫ І ПАРАДАК ФАРМІРАВАННЯ МАЁМАСЦІ ЎСТАНОВЫ

38. Маёмасць Установы фарміруецца за кошт наступных крыніц:

сродкі, якія прадстаўляюцца Заснавальнікам у парадку фінансавання дзейнасці Установы;

сродкі, атрыманыя ад дзейнасці, якая прыносіць даходы;

бязвыплатная (спонсарская) дапамога;

замежная бязвыплатная дапамога;

добраахвотныя пералічэнні (узносы) фізічных асоб;

іншыя крыніцы, не забароненыя заканадаўствам.

39. Маёмасць, якая перададзена Установе, знаходзіцца ў камунальнай уласнасці Дзяржынскага раёна і замацавана за ім на праве аператыўнага кіравання.

40. Маёмасць Установы складаюць асноўныя фонды, абаротныя сродкі, а таксама іншыя матэрыяльныя каштоўнасці, кошт якіх адлюстроўваецца ў самастойным балансе.

41. Установа ў адносінах да замацаванай маёмасці ажыццяўляе права валодання, карыстання і распараджэння ў межах і на ўмовах, устаноўленых уласнiкам або ўпаўнаважаным органам, у адпаведнасці з мэтамі сваёй дзейнасці, заданнямі ўласніка і прызначэннем маёмасці.

42. Установа не мае права без згоды Заснавальніка адчужаць, здаваць у арэнду, рабіць заклад ці іншым спосабам распараджацца замацаванай за ёй маёмасцю і маёмасцю набытай, калі іншае не ўстаноўлена заканадаўчымі актамі.

43. Матэрыяльна-тэхнічная база Установы фарміруецца Заснавальнікам у адпаведнасці з патрабаваннямі, якія ўстаноўлены актамі заканадаўства.

Матэрыяльна-тэхнічную базу Установы складаюць зямельныя ўчасткі, будынкі, збудаванні, абсталяванне i iншая маёмасць.

44. Установа, Упраўленне забяспечваюць аднаўленне і развіццё матэрыяльна-тэхнічнай базы Установы.

45. Установа нясе адказнасць за захаванне і эфектыўнае выкарыстанне замацаванай за ёй маёмасці, арганізацыю эксплуатацыі матэрыяльна-тэхнічнай базы ў адпаведнасці з нарматыўнымі патрабаваннямі.

46. Забараняюцца дзеянні (бяздзейнасць), якія прыводзяць да неабгрунтаванага скарачэння цi пагаршэння матэрыяльна-тэхнічнай базы.

47. Заснавальнік, Упраўленне мае права канфіскаваць лішнюю маёмасць, якая не выкарыстоўваецца, альбо маёмасць, якая выкарыстоўваецца не па прызначэнні, і распарадзіцца ім па сваім меркаванні ў рамках дзеючага заканадаўства.

48. Кіраўнік Установы па ўзгадненні з Упраўленнем мае права арандаваць маёмасць іншых арганізацый для рэалізацыі мэтаў Установы.

49. Сродкі, атрыманыя Установай ад дзейнасці, якая прыносіць даходы, і набытая за кошт іх маёмасць паступаюць у яе самастойнае распараджэнне і расходуюцца ў адпаведнасці з заканадаўствам.

50. Выдаткі ўстановы па ажыццяўленні дзейнасці, якая прыносіць даходы, фінансуюцца за кошт пазабюджэтных сродкаў у парадку, прадугледжаным заканадаўствам.

51. Пазабюджэтныя сродкі ў частцы сум перавышэння даходаў над выдаткамі, якія застаюцца ў распараджэнні ўстановы, выкарыстоўваюцца для:

развіцця матэрыяльна-тэхнічнай базы;

ажыццяўлення інавацыйнай дзейнасці;

ажыццяўлення дадатковых выплат стымулюючага характару, аказання матэрыяльнай дапамогі работнікам установы, вучням пры ўмове адсутнасці пратэрмінаванай крэдыторскай запазычанасці ўстановы (без уліку бюджэтных абавязацельстваў, зарэгістраваных ва ўстаноўленым парадку тэрытарыяльнымі органамі дзяржаўнага казначэйства) па плацяжах у бюджэт, дзяржаўныя пазабюджэтныя фонды, аплаце за тавары (работы, паслугі);

іншых мэт у адпаведнасці з заканадаўствам.

Сума перавышэння даходаў над выдаткамі, якая застаецца ў распараджэнні ўстановы, – розніца паміж даходамі ад дзейнасці, якая прыносіць даходы, па кожнай крыніцы даходаў, паменшанымі на сумы падаткаў, збораў (пошлін) і іншых абавязковых плацяжоў, выплачаных у рэспубліканскі і мясцовыя бюджэты, дзяржаўныя пазабюджэтныя фонды, і фактычнымі выдаткамі па кожнай крыніцы даходаў у межах каштарысу.

52. Падставай для ажыццяўлення расходаў пазабюджэтных сродкаў з’яўляюцца каштарысы, што складаюцца ў парадку, устаноўленым заканадаўствам.

53. Не выкарыстаныя ў справаздачным фінансавым годзе пазабюджэтныя сродкі не падлягаюць пералічэнню ў бюджэт і выкарыстоўваюцца ў чарговым фінансавым годзе ў парадку, устаноўленым заканадаўствам.

54. Бязвыплатная (спонсарская) дапамога, прадастаўленая Установе, у тым ліку і грашовыя сродкі, выкарыстоўваецца ў мэтах:

стварэння і ўмацавання матэрыяльна-тэхнічнай базы;

выпуску вучэбных выданняў і сродкаў навучання, арганізацыі харчавання вучняў установы.

Канкрэтная мэта выкарыстання бязвыплатнай (спонсарскай) дапамогі вызначаецца дагаворам на аказанне бязвыплатнай (спонсарскай) дапамогі.

Грашовыя сродкі, атрыманыя Установай у якасці бязвыплатнай (спонсарскай) дапамогі ад юрыдычных, фізічных асоб або індывідуальных прадпрымальнікаў, выдаткоўваюцца выключна на набыццё відаў тавараў (работ, паслуг), прадугледжаных дагаворам на аказанне бязвыплатнай (спонсарскай) дапамогі.

55. Замежная бязвыплатная дапамога, атрыманая Установай, падлягае рэгістрацыі ў Дэпартаменце па гуманітарнай дзейнасці Кіраўніцтва справамі Прэзідэнта Рэспублікі Беларусь (далей – Дэпартамент па гуманітарнай дзейнасці) ва ўстаноўленым парадку. Выключэнне складаюць выпадкі, прадугледжаныя заканадаўствам.

Замежная бязвыплатная дапамога, прадастаўленая Установе, у тым ліку грашовыя сродкі, выкарыстоўваецца ў мэтах:

правядзення навучання;

умацавання матэрыяльна-тэхнічнай базы Установы, будаўніцтва, рамонту (рэканструкцыі) аб'ектаў сацыяльнага прызначэння;

развіцця фізічнай культуры і спорту, дзіцяча-юнацкага спорту, у тым ліку правядзення фізкультурна-аздараўленчай і спартыўна-масавай работы.

Замежная бязвыплатная дапамога, прадастаўленая Установе, у тым ліку грашовыя сродкі, выкарыстоўваецца ў мэтах, вызначаных дагаворам, лістом дарэння ці іншым дакументам, які вызначае ўмовы аказання замежнай бязвыплатнай дапамогі.

На падставе названых дакументаў Установа складае і ўзгадняе ва ўстаноўленым парадку з Дэпартаментам па гуманітарнай дзейнасці Кіраўніцтва справамі Прэзідэнта Рэспублікі Беларусь план мэтавага выкарыстання (размеркавання) замежнай бязвыплатнай дапамогі, у якім адлюстроўваюцца мэты выкарыстання дапамогі, пералік арганізацый і (або) фізічных асоб (іх катэгорый), якія ажыццяўляюць рэалізацыю гэтых мэтаў.

Установа мае права звярнуцца ў Дэпартамент па гуманітарнай дзейнасці Кіраўніцтва справамі Прэзідэнта Рэспублікі Беларусь па ўзгадненне новай мэты выкарыстання замежнай бязвыплатнай дапамогі ў выпадках і парадку, прадугледжаных заканадаўствам.

56. Грашовыя сродкі, якія паступілі на бягучы (разліковы) рахунак Установы ў якасці добраахвотных пералічэнняў (узносаў) фізічных, юрыдычных асоб, накіраваныя ў распараджэнне папячыцельскага савета, выкарыстоўваюцца ў мэтах, якiя вызначаюцца рашэннем папячыцельскага савета, узгодненым з кіраўніком і бацькоўскім камітэтам Установы (пры яго наяўнасці), у тым ліку на:

умацаванне матэрыяльна-тэхнічнай базы;

правядзенне спартыўна-масавых, фізкультурна-аздараўленчых, сацыяльна-культурных, адукацыйных мерапрыемстваў;

іншыя мэты, не забароненыя заканадаўствам.

ГЛАВА 5

ПАРАДАК КІРАВАННЯ ДЗЕЙНАСЦЮ ЎСТАНОВЫ.

СТРУКТУРА І ПАРАДАК ФАРМІРАВАННЯ

ОРГАНАЎ КІРАВАННЯ І САМАКІРАВАННЯ

57. Кіраванне дзейнасцю Установы ажыццяўляецца ў адпаведнасці з Кодэксам Рэспублікі Беларусь аб адукацыі, іншымі актамі заканадаўства Рэспублікі Беларусь, у тым ліку Палажэннем аб установе агульнай сярэдняй адукацыі, Палажэннем аб установе дашкольнай адукацыі, сапраўдным Статутам і грунтуецца на спалучэнні прынцыпаў адзінаначалля і самакіравання.

58. Непасрэднае кіраўніцтва Установай ажыццяўляе кіраўнік, які прызначаецца на пасаду і вызваляецца ад пасады начальнікам упраўлення па адукацыі, спорце і турызме Дзяржынскага раённага выканаўчага камітэта па ўзгадненні з Дзяржынскім раённым выканаўчым камітэтам і галоўным упраўленнем па адукацыі Мінскага абласнога выканаўчага камітэта.

З кіраўніком заключаецца кантракт у адпаведнасці з дзеючым заканадаўствам Рэспублікі Беларусь.

Пры прадаўжэнні кантракта з кіраўніком альбо заключэнні з кіраўніком кантракта на новы тэрмін упраўленнем па адукацыі, спорце і турызме Дзяржынскага раённага выканаўчага камітэта праводзіцца ацэнка выканання кіраўніком крытэрыяў, вызначаных у пункце 1 Дэкрэта Прэзідэнта Рэспублікі Беларусь ад 15 снежня 2014 г. № 5 «Аб узмацненні патрабаванняў да кіруючых кадраў і работнікаў арганізацый» і ўлічваецца пры прыняцці кадравых рашэнняў.

59. Кіраўнік Установы:

дзейнічае ад імя Установы без даверанасці і нясе адказнасць за вынікі сваёй дзейнасці;

выдае загады, заключае дагаворы ў межах сваіх паўнамоцтваў;

ажыццяўляе прыём і звальненне работнікаў, зацвярджае іх службовыя (рабочыя) інструкцыі;

забяспечвае выкананне патрабаванняў Дэкрэта Прэзідэнта Рэспублікі Беларусь ад 15 снежня 2014 г. № 5 «Аб узмацненні патрабаванняў да кіруючых кадраў і работнікаў арганізацый»;

зацвярджае структуру i штатны расклад Установы згодна з тыпавымі штатамі і зацверджаным нарматывам колькасцi работнiкаў у межах сродкаў, якія вылучаюцца на аплату працы;

арганізуе работу Установы па разглядзе зваротаў грамадзян і юрыдычных асоб, вядзенні кнігі заўваг і прапаноў, ажыццяўленні адміністрацыйных працэдур. Пры неабходнасцi ўносiць прапановы па зваротах на разгляд Заснавальніка;

ажыццяўляе асабісты прыём грамадзян і прадстаўнікоў юрыдычных асоб;

ажыццяўляе iншыя паўнамоцтвы, прадугледжаныя заканадаўствам.

60. Асноўным органам самакіравання Установы з’яўляецца педагагічны савет установы адукацыі, які ўзначальвае кіраўнік Установы.

61. Ва Установе могуць стварацца папячыцельскі савет, бацькоўскі камітэт.

62. Педагагічны савет ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, Палажэннем аб педагагічным савеце ўстановы агульнай сярэдняй адукацыі, іншымі актамі заканадаўства Рэспублікі Беларусь і гэтым Статутам.

63. Да кампетэнцыі педагагічнага савета адносяцца:

удзел у кіраванні ўстановай адукацыі;

вызначэнне прыярытэтных напрамкаў дзейнасці ўстановы адукацыі;

удасканаленне якасці агульнай сярэдняй адукацыі;

абмеркаванне тэматыкі і вынікаў эксперыментальнай і інавацыйнай дзейнасці ва Установе,

распрацоўка механізмаў удасканалення здароўезберагальнага адукацыйнага асяроддзя;

укараненне ў адукацыйны працэс эфектыўных сучасных адукацыйных тэхналогій і методык навучання і выхавання;

правядзенне работы па ўдасканаленні прафесійных кампетэнцый педагагічных работнікаў і развіцці іх ініцыятывы і творчасці;

вывучэнне і ўкараненне ў практыку эфектыўнага педагагічнага вопыту;

разгляд пытанняў: прыёму вучняў у І клас, атэстацыі вучняў, іх пераводу, у тым ліку ўмоўна, у наступны клас, пакіданне на паўторны год навучання, допуску да выпускных экзаменаў, вызвалення ад здачы выпускных экзаменаў, арганізацыі выпускных экзаменаў, завяршэння навучання на II ступені агульнай сярэдняй адукацыі;

разгляд правядзення выніковай атэстацыі замежных грамадзян і асоб без грамадзянства, грамадзян Рэспублікі Беларусь, якія жылі на тэрыторыі замежных дзяржаў, для вырашэння пытання аб працягу атрымання агульнай сярэдняй адукацыі ва ўстановах адукацыі Рэспублікі Беларусь;

аб пераводзе ў наступны клас па выніках выніковай атэстацыі датэрмінова;

іншыя пытанні адукацыйнай дзейнасці Установы.

64. Склад педагагічнага савета зацвярджаецца кіраўніком тэрмінам на адзін навучальны год. У яго ўключаюцца ўсе педагагічныя работнікі Установы.

65. Непасрэднае кіраўніцтва дзейнасцю педагагічнага савета ажыццяўляе старшыня педагагічнага савета, якім з’яўляецца кіраўнік, а ў выпадку яго адсутнасці – упаўнаважаная кіраўніком асоба.

66. Паўнамоцтвы старшыні педагагічнага савета:

арганізацыя дзейнасці педагагічнага савета;

прызначэнне часу і месца пасяджэння педагагічнага савета;

правядзенне пасяджэння педагагічнага савета;

зацвярджэнне рэгламенту выступленняў;

арганізацыя работы членаў педагагічнай рады па падрыхтоўцы матэрыялаў да педагагічнага савета і азнаямленне з імі;

ажыццяўленне сістэматычнага кантролю за выкананнем прынятых рашэнняў, аналіз іх выканання, вынясенне вынікаў на чарговае пасяджэнне.

67. Педагагічны савет выбiрае са свайго складу сакратара педагагічнага савета тэрмінам на адзін год.

68. Паўнамоцтвы сакратара педагагічнага савета:

забеспячэнне падрыхтоўкі пасяджэнняў педагагічнага савета і арганізацыйна-тэхнічнае суправаджэнне;

арганізацыя метадычнай работы па падрыхтоўцы матэрыялаў да пасяджэння педагагічнага савета;

інфармаванне членаў педагагічнага савета і запрошаных асоб аб часе і месцы пасяджэнняў;

вядзенне пратаколаў пасяджэнняў педагагічнага савета;

забеспячэнне азнаямлення ўсіх членаў педагагічнага савета з матэрыяламі пасяджэнняў педагагічнага савета, пратаколам.

69. Члены педагагічнага савета маюць права:

уносіць на разгляд педагагічнага савета пытанні, якія адносяцца да кампетэнцыі педагагічнага савета, у тым ліку прапановы

па ўдасканаленні і развіцці адукацыйнага працэсу ва Установе;

удзельнічаць у абмеркаванні ўсіх пытанняў, якія разглядаюцца на педагагічным савеце, уносіць прапановы па іх.

70. Члены педагагічнага савета абавязаны:

наведваць пасяджэнні педагагічнага савета, прымаць актыўны ўдзел у яго рабоце і выконваць прынятыя рашэнні;

забяспечваць своечасовую падрыхтоўку матэрыялаў да чарговага пасяджэння педагагічнага савета;

знаёміцца з пратаколам шляхам прастаўлення адпаведных адзнак (подпісы і даты азнаямлення) у выпадку адсутнасці на пасяджэнні педагагічнага савета.

71. Педагагічны савет з’яўляецца калегіяльным органам Установы і ажыццяўляе сваю работу ў форме пасяджэнняў, якія праводзяцца не радзей за адзін раз на чвэрць у адпаведнасці з планам работы або па меры неабходнасці для вырашэння пытанняў, якія адносяцца да кампетэнцыі педагагічнага савета. Дзейнасць педагагічнага савета ажыццяўляецца ў адпаведнасці з асноўнымі напрамкамі развіцця агульнай сярэдняй адукацыі з улікам спецыфікі Установы, планам работы, якi зацвярджаецца кіраўніком не пазней за 1 верасня бягучага года на навучальны год пасля разгляду на пасяджэнні педагагічнага савета.

72. На пасяджэнне педагагічнага савета могуць запрашацца прадстаўнікі дзяржаўных арганізацый і грамадскіх аб’яднанняў, законныя прадстаўнікі непаўналетніх навучэнцаў і іншыя зацікаўленыя асобы.

На пасяджэннях педагагічнага савета могут быць заслуханы пытанні:

выканання рашэнняў мінулых пасяджэнняў педагагічнага савета;

стварэння бяспечных умоў навучання і выхавання;

арганізацыі развівальнага і здароўезберагальнага адукацыйнага асяроддзя;

варыятыўнасці атрымання агульнай сярэдняй адукацыі вучнямі з асаблівымі індывідуальнымі адукацыйнымі патрэбамі і індывідуальнымі магчымасцямі;

удасканалення зместу і выбару педагагічна абгрунтаваных форм, метадаў і сродкаў навучання і выхавання;

укаранення эфектыўных адукацыйных тэхналогій, сучасных інфармацыйных камунікацыйных тэхналогій у адукацыйны працэс;

стварэнне ўмоў для ўдасканалення прафесійных кампетэнцый педагагічных работнікаў установы адукацыі;

вызначэнне шляхоў супрацоўніцтва Установы з сям’ёй, установамі адукацыі, якія рэалізуюць адукацыйныя праграмы прафесійна-тэхнічнай, сярэдняй спецыяльнай і вышэйшай адукацыі, установамі аховы здароўя, іншымі арганізацыямі;

аб тэматыцы і выніках эксперыментальнай і інавацыйнай дзейнасці ў сферы адукацыі;

іншыя пытанні дзейнасці Установы.

73. Па пытаннях, якія абмяркоўваюцца на пасяджэннях педагагічнага савета, прымаюцца рашэнні з указаннем тэрмінаў выканання і асоб, адказных за выкананне. Рашэнні педагагічнага савета прымаюцца простай большасцю галасоў пры наяўнасцi на пасяджэннi педагагічнага савета не менш як дзве трэція яго спісачнага складу. Пры роўнай колькасці галасоў вырашальным з’яўляецца голас старшыні. Рашэнні педагагічнага савета пасля зацвярджэння іх загадам кіраўніка з’яўляюцца абавязковымі для выканання ўсімі педагагічнымі работнікамі і навучэнцамі Установы, іх законнымі прадстаўнікамі.

74. Пасяджэнні педагагічнага савета афармляюцца сакратаром педагагічнага савета пратаколам на працягу пяці дзён пасля яго правядзення.

75. Папячыцельскі савет ствараецца ў мэтах аказання садзейнічання ў забеспячэнні дзейнасці і развіцця Установы.

76. Рашэнне аб стварэнні папячыцельскага савета прымаецца ініцыятыўнай групай, у склад якой могуць уваходзіць законныя прадстаўнікі навучэнцаў, педагагічныя работнікі, прадстаўнікі грамадскіх аб’яднанняў і іншых арганізацый, іншыя асобы.

Рашэнне ініцыятыўнай групы ўзгадняецца з кіраўніком.

77. Папячыцельскі савет арганізуе сваю работу ў адпаведнасці з Кодэксам аб адукацыі Рэспублікі Беларусь, Палажэннем аб папячыцельскім савеце ўстановы адукацыі, іншымі актамі заканадаўства, сапраўдным Статутам.

78. Папячыцельскі савет распрацоўвае, прымае і арганізуе рэалізацыю планаў сваёй дзейнасці ў інтарэсах Установы.

79. Папячыцельскі савет узаемадзейнічае з кіраўніком і іншымі органамі самакіравання Установы па пытаннях функцыянавання і развіцця Установы.

Прадстаўнік папячыцельскага савета можа ўдзельнічаць у рабоце іншых органаў самакіравання.

80. Рашэнні папячыцельскага савета носяць кансультатыўны і рэкамендацыйны характар.

Выкананне членамі папячыцельскага савета сваіх функцый ажыццяўляецца выключна на бязвыплатнай аснове.

81. Дзейнасць папячыцельскага савета можа быць спынена па ініцыятыве і (або) рашэнні агульнага сходу папячыцельскага савета.

У выпадку парушэння папячыцельскім саветам патрабаванняў заканадаўства яго дзейнасць можа быць спынена па ініцыятыве кіраўніка.

82. Задачамі дзейнасці папячыцельскага савета з’яўляюцца:

садзейнічанне Установе ў развіцці матэрыяльна-тэхнічнай базы, забеспячэнні якасці адукацыі, прыцягненні грашовых сродкаў для забеспячэння дзейнасці;

распрацоўка і рэалізацыя планаў сваёй дзейнасці ў інтарэсах Установы;

садзейнічанне ў паляпшэнні ўмоў працы педагагічных і іншых работнікаў Установы;

вызначэнне напрамкаў, памераў і парадку выкарыстання сродкаў папячыцельскага савета па ўзгадненні з кіраўніком і бацькоўскім камітэтам Установы;

садзейнічанне ва ўсталяванні і развіцці міжнароднага супрацоўніцтва ў сферы адукацыі;

мэтавае выкарыстанне сродкаў апякунскага савета.

83. У склад папячыцельскага савета могуць уваходзіць законныя прадстаўнікі навучэнцаў, педагагічныя работнікі, прадстаўнікі грамадскіх аб'яднанняў і іншыя асобы.

84. Рашэнне пра ўключэнне ў склад папячыцельскага савета прымаецца агульным сходам папячыцельскага савета.

85. Член папячыцельскага савета мае права:

уносіць прапановы па ўсіх напрамках дзейнасці папячыцельскага савета на сходах папячыцельскага савета;

атрымліваць інфармацыю, наяўную ў распараджэнні папячыцельскага савета;

удзельнічаць ва ўсіх мерапрыемствах, якія праводзяцца папячыцельскім саветам.

86. Член папячыцельскага савета абавязаны:

выконваць патрабаванні заканадаўства Рэспублікі Беларусь і сапраўднага Статута;

прымаць актыўны ўдзел у дзейнасці папячыцельскага савета;

выконваць рашэнні папячыцельскага савета.

87. Вышэйшым органам кіравання папячыцельскім саветам з’яўляецца агульны сход.

Узначальвае агульны сход папячыцельскага савета старшыня папячыцельскага савета, які выбіраецца на 3 гады.

88. Установа забяспечвае ўмовы для дзейнасці папячыцельскага савета, у тым ліку шляхам прадастаўлення месца для захоўвання дакументацыі папячыцельскага савета.

89. Агульны сход мае права прымаць рашэнні, калі ў ім удзельнічаюць больш за палову членаў папячыцельскага савета.

Рашэнні прымаюцца адкрытым галасаваннем простай большасцю прысутных членаў папячыцельскага савета.

Рашэнні па пытаннях, якія адносяцца да выключнай кампетэнцыі агульнага сходу, прымаюцца кваліфікаванай большасцю (не менш як дзве трэція) галасоў прысутных членаў папячыцельскага савета.

Рашэнні агульнага сходу папячыцельскага савета даводзяцца да ведама ўсіх зацікаўленых асоб.

90. Бацькоўскі камітэт з’яўляецца органам самакіравання, ствараецца з ліку законных прадстаўнікоў непаўналетніх навучэнцаў Установы, ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, Палажэннем аб бацькоўскім камітэце ўстановы агульнай сярэдняй адукацыі, іншымі актамі заканадаўства, сапраўдным Статутам.

91. Да кампетэнцыі бацькоўскага камітэта адносяцца:

умацаванне сувязі паміж сям’ёй і Установай, садзейнічанне забеспячэнню аптымальных умоў для навучання і выхавання навучэнцаў Установы;

далучэнне бацькоўскай грамадскасці да актыўнага ўдзелу ў жыццядзейнасці Установы;

правядзенне тлумачальнай работы сярод законных прадстаўнікоў непаўналетніх навучэнцаў аб іх правах і абавязках;

распаўсюджванне лепшага вопыту сямейнага выхавання;

узаемадзеянне з іншымі органамі самакіравання Установы па пытаннях, якія адносяцца да кампетэнцыі бацькоўскага камітэта;

узаемадзеянне з грамадскімі арганізацыямі ў пытанні захавання традыцый Установы;

узаемадзеянне з педагагічным калектывам Установы па пытаннях прафілактыкі правапарушэнняў сярод непаўналетніх навучэнцаў.

Да кампетэнцыі бацькоўскага камітэта не могут быць аднесены пытанні, якія тычацца прыцягнення грашовых сродкаў для забеспячэння дзейнасці Установы.

92. Бацькоўскі камітэт складаецца з законных прадстаўнікоў навучэнцаў. Структура і парадак фарміравання бацькоўскага камітэта вызначаецца ў адпаведнасці з Палажэннем аб бацькоўскім камітэце ўстановы агульнай сярэдняй адукацыі.

Склад бацькоўскага камітэта вызначаецца на агульным бацькоўскім сходзе Установы з колькасці законных прадстаўнікоў непаўналетніх навучэнцаў Установы па іх жаданні або прапанове большай колькасці агульнага сходу (па адным ад кожнага класа) тэрмінам на адзін год.

93. Рашэнні бацькоўскага камітэта носяць рэкамендацыйны характар.

94. Для каардынацыі дзейнасці ў рабоце бацькоўскага камітэта запрашаецца кіраўнік Установы, могут запрашацца намеснікі кіраўніка Установы, педагагічныя работнікі, законныя прадстаўнікі непаўналетніх навучэнцаў, якія не з’яўляюцца членамі бацькоўскага камітэта, іншыя зацікаўленыя асобы.

95. Са свайго складу бацькоўскі камітэт на першым пасяджэнні адкрытым галасаваннем простай большасцю галасоў выбірае старшыню і сакратара.

96. У мэтах забеспячэння правоў навучэнцаў у кіраванні Установай могуць стварацца і дзейнічаць органы вучнёўскага самакіравання.

Установа прызнае прадстаўнікоў органаў вучнёўскага самакіравання, прадстаўляе ім неабходную інфармацыю.

97. Прафесійныя саюзы, якія дзейнічаюць ва Установе, удзельнічаюць у кіраванні Установай у адпаведнасці з дзеючым заканадаўствам Рэспублікі Беларусь, лакальнымі актамі Установы.

ГЛАВА 6

ПАРАДАК КАНТРОЛЮ ЗА ДЗЕЙНАСЦЮ ЎСТАНОВЫ

98. Кантроль за дзейнасцю Установы ажыццяўляе Упраўленне і іншыя ўпаўнаважаныя дзяржаўныя органы ў адпаведнасці з заканадаўствам Рэспублікі Беларусь.

Рэвізія (праверка) фінансава-гаспадарчай дзейнасці Установы праводзіцца дзяржаўнымі кантралюючымі органамі, упаўнаважанымі ў адпаведнасці з актамі заканадаўства Рэспублікі Беларусь ажыццяўляць рэвізіі (праверкі) фінансава-гаспадарчай дзейнасці юрыдычных асоб.

Дзяржаўныя органы, упаўнаважаныя ажыццяўляць кантроль за забеспячэннем якасці адукацыі, ажыццяўляюць дзейнасць па праверцы адпаведнасці адукацыі адукацыйнаму стандарту, вучэбна-праграмнай дакументацыі адукацыйных праграм, адукацыйнай дзейнасці, патрабаванням.

99. Установа ажыццяўляе самакантроль за забеспячэннем якасці адукацыі (комплексны аналіз адукацыйнай дзейнасці, які ўключае самаправерку, самаацэнку адукацыйнай дзейнасці).

Парадак і перыядычнасць правядзення самакантролю за забеспячэннем якасці адукацыі вызначаецца кіраўніком Установы.

ГЛАВА 7

ПАРАДАК ФАРМІРАВАННЯ СТРУКТУРЫ

І ШТАТНАГА РАСКЛАДУ ЎСТАНОВЫ

100. Структура i штатны расклад Установы зацвярджаюцца кіраўніком па ўзгадненні з Упраўленнем і Заснавальнікам на падставе тыпавых штатаў і зацверджанымі нарматывамі колькасці работнікаў, у межах сродкаў, выдзеленых на аплату працы, калі іншае не прадугледжана заканадаўствам.

101. Да структурных падраздзяленняў Установы адносяцца яслі-сад, бібліятэка, вучэбна-даследчы ўчастак, пункт карэкцыйна-педагагічнай дапамогі, вучэбная майстэрня, харчблок.

Могуць стварацца іншыя структурныя падраздзяленні: рэсурсны цэнтр, лагер, сацыяльна-педагагічная і псіхалагічная служба, іншыя падраздзяленні.

Структурныя падраздзяленні ствараюцца і ажыццяўляюць сваю дзейнасць у адпаведнасці з актамі заканадаўства, дадзеным Статутам, палажэннем.

Палажэнне аб адпаведным структурным падраздзяленні зацвярджаецца кіраўніком Установы, калі іншае не зацверджана іншымі заканадаўчымі актамі.

102. Прыём на работу ва Установу педагагічных і іншых работнікаў, за выключэннем намеснікаў кіраўніка па асноўнай дзейнасці, ажыццяўляе кіраўнік.

Кіраўнік Установы ажыццяўляе прыём на работу педагагічных работнікаў па ўзгадненні з упраўленнем па адукацыі, спорце і турызме.

Начальнік Упраўлення ажыццяўляе прыём на работу намеснікаў кіраўніка па асноўнай дзейнасці.

103. На педагагічную работу прымаюцца асобы, якія маюць вышэйшую або сярэднюю спецыяльную адукацыю.

Пры неабходнасці на педагагічную работу могуць быць прыняты асобы, якія маюць вышэйшую або сярэднюю спецыяльную непедагагічную адукацыю з умовай праходжання курсаў перападрыхтоўкі па вызначаным педагагічным профілі.

Спецыяльнасць педагагічнага профілю і праходжанне перападрыхтоўкі павінна пацвярджацца адпаведнымі дакументамі.

104. Да іншых работнікаў Установы адносяцца асобы, якія ажыццяўляюць адміністратыўна-гаспадарчыя, абслугоўваючыя і іншыя дапаможныя функцыі.

105. Працоўныя адносіны, правы і абавязкі педагагічных і іншых работнікаў Установы вызначаюцца і рэгулююцца Дэкрэтам Прэзідэнта Рэспублікі Беларусь ад 15 снежня 2014 г. № 5 «Аб узмацненні патрабаванняў да кіруючых кадраў і работнікаў арганізацый», Працоўным Кодэксам Рэспублікі Беларусь, калектыўным дагаворам, працоўным дагаворам (кантрактам), сапраўдным Статутам, Правіламі ўнутранага працоўнага распарадку, службовымі (працоўнымі) інструкцыямі работнікаў Установы, іншымі нарматыўнымі прававымі актамі.

Службовыя (рабочыя) інструкцыі работнікаў распрацоўваюцца і зацвярджаюцца кіраўніком Установы на аснове тыпавых квалiфiкацыйных характарыстык i ўзгадняюцца з прафсаюзным камітэтам.

106. Асноўныя патрабаванні, што прад’яўляюцца да педагагічных работнікаў, вызначаюцца кваліфікацыйнымі характарыстыкамі, зацверджанымі ў парадку, устаноўленым заканадаўствам.

107. Педагагічную дзейнасць не могуць ажыццяўляць асобы:

пазбаўленыя права займацца педагагічнай дзейнасцю;

якія маюць судзімасць;

прызнаныя недзеяздольнымі або абмежавана дзеяздольнымi;

якія не маюць права займацца педагагічнай дзейнасцю ў выпадках, прадугледжаных заканадаўствам.

Пры ўзнікненні ў перыяд ажыццяўлення педагагічнай дзейнасці абставінаў, якія перашкаджаюць яе ажыццяўленню, і абставінаў, якія прадугледжаны часткай першай гэтага пункта, ажыццяўленне педагагічнай дзейнасці спыняецца ў адпаведнасці з заканадаўствам.

108. Педагагічныя, іншыя работнікі Установы маюць права на абарону прафесійнай і асабістай годнасці.

109. Аплата працы работнікаў Установы ажыццяўляецца ў адпаведнасці з дзеючым заканадаўствам, дзеючымі ва Установе палажэннямі аб прэміраванні, надбаўках і даплатах.

110. Атэстацыя педагагічных работнікаў Установы ажыццяўляецца ў парадку, вызначаным Міністэрствам адукацыі Рэспублікі Беларусь.

ГЛАВА 8

КАМПЕТЭНЦЫЯ ЗАСНАВАЛЬНІКА

111. Да выключнай кампетэнцыі Заснавальніка ставіцца прыняцце рашэнняў па наступных пытаннях:

стварэнне Установы, зацвярджэнне яе Статута, унясенне змяненняў і (або) дапаўненняў;

рэарганізацыя і ліквідацыя Установы;

стварэнне і спыненне дзейнасці адасобленых падраздзяленняў;

даць згоду Установе на распараджэнне замацаванай за ёй маёмасцю і маёмасцю, набытай за кошт выдзеленых Заснавальнікам сродкаў;

прыняцце мер па пераводзе навучэнцаў у іншыя ўстановы адукацыі

ў выпадку спынення дзейнасці Установы, ануляванне, спыненне дзеяння спецыяльнага дазволу (лiцэнзii) на адукацыйную дзейнасць Установы (па яго адасобленых падраздзяленнях, у адносінах да адной або некалькіх работ і (або) паслуг, якія складаюць адукацыйную дзейнасць);

прыняцце рашэння аб змене віду Установы;

іншыя пытанні ў адпаведнасці з заканадаўствам Рэспублікі Беларусь і сапраўдным Статутам.

112. Да кампетэнцыі Упраўлення адносяцца:

прызначэнне (вызваленне) кіраўніка Установы, яго намеснікаў па асноўнай дзейнасці, заключэнне, змяненне і спыненне з імі працоўных дагавораў (кантрактаў), матэрыяльнае стымуляванне іх працы;

ажыццяўленне кантролю за забеспячэннем якасці адукацыі і дзейнасцю Установы, выкарыстаннем і захаванасцю яго маёмасці, выкананнем Установай заканадаўства Рэспублікі Беларусь у галіне адукацыі;

узгадненне прызначэння (вызвалення) педагагічных кадраў Установы;

арганізацыя павышэння кваліфікацыі і перападрыхтоўкі педагагічных кадраў Установы;

устанаўленне броні для прадастаўлення працоўных месцаў ва Установе ў адпаведнасці з рашэннямі Дзяржынскага раённага выканаўчага камітэта;

узгадненне плана работы Установы на навучальны год, вучэбных планаў Установы;

забеспячэнне Установы фінансавымі сродкамі ў межах выдзеленых фінансавых сродкаў раённым бюджэтам;

забеспячэнне Установы падручнікамі, вучэбнымі планамі і вучэбна-праграмнай дакументацыяй, вучэбна-метадычнай і мастацкай літаратурай, бланкамі дакументаў аб адукацыі;

адмена загадаў, рашэнняў Установы, якія супярэчаць дзеючаму заканадаўству;

прыняцце рашэння аб атрыманні навучэнцамі агульнай сярэдняй адукацыі на даму;

прыняцце рашэння аб вызваленні вучняў ад выпускных экзаменаў;

фарміраванне, абнаўленне, развіццё матэрыяльна-тэхнічнай базы Установы;

правядзенне не радзей за 1 раз на 5 гадоў комплекснага вывучэння дзейнасці Установы па забеспячэнні якасці адукацыі, правядзенне вывучэння дзейнасці Установы па асобных пытаннях у адпаведнасці з гадавым планам работы Дзяржынскага раённага выканаўчага камітэта, упраўлення па адукацыі, спорце і турызме Дзяржынскага раённага выканаўчага камітэта;

ажыццяўленне іншых правоў і абавязкаў, прадугледжаных заканадаўствам Рэспублікі Беларусь, Палажэннем аб упраўленні па адукацыі, спорце і турызме Дзяржынскага раённага выканаўчага камітэта.

113. Упраўленне аказвае садзейнічанне Установе ў ажыццяўленні статутнай дзейнасці, выкананні работ на аб’ектах капітальнага будаўніцтва і рамонту Установы, захаванні правіл і нормаў аховы працы, пажарнай бяспекі, укараненні энергазберагальных тэхналогій, матэрыяльна-тэхнічным забеспячэнні, арганізацыі завозу прадуктаў для арганізацыі харчавання навучэнцаў; рамонце і эксплуатацыі камп’ютарнай тэхнікі; выкарыстанні магчымасцяў Дзяржынскай рэгіянальнай адукацыйнай сеткі.

114. Упраўленне арганізуе ўзаемадзеянне Установы з арганізацыямі Дзяржынскага раённага выканаўчага камітэта, ажыццяўляе каардынацыю вытворчага, матэрыяльна-тэхнічнага і гаспадарчага забеспячэння Установы ў інтарэсах стварэння належных умоў для забеспячэння адукацыйнага працэсу ва Установе.

115. Фінансава-гаспадарчая дзейнасць Установы ажыццяўляецца дзяржаўнай установай “Цэнтр па забеспячэнні дзейнасці бюджэтных арганізацый Дзяржынскага раёна” на дагаворнай аснове.

ГЛАВА 9

ПАРАДАК АРГАНІЗАЦЫІ АДУКАЦЫЙНАГА

І ВЫХАВАЎЧАГА ПРАЦЭСАЎ

116. Адукацыйны працэс арганізуецца на аснове:

прынцыпаў дзяржаўнай палітыкі ў сферы адукацыі;

адукацыйных стандартаў;

дасягненняў у галіне навукі і тэхнікі, што рэалізуюцца ў галінах эканомікі і сацыяльнай сферы інавацыйных праектаў;

педагагічна абгрунтаванага выбару формаў, метадаў і сродкаў навучання і выхавання;

культурных традыцый i каштоўнасцяў беларускага народа, дасягненняў сусветнай культуры;

сучасных адукацыйных і інфармацыйных тэхналогій.

117. Арганізацыя адукацыйнага працэсу ажыццяўляецца ў адпаведнасці з патрабаваннямі Кодэкса Рэспублікі Беларусь аб адукацыі, Палажэннем аб установе агульнай сярэдняй адукацыі, вучэбна-праграмнай дакументацыі адукацыйных праграм агульнай сярэдняй адукацыі і іншых нарматыўных прававых актаў, якія рэгламентуюць дзейнасць устаноў агульнай сярэдняй адукацыі.

118. Асноўныя патрабаванні да арганізацыі адукацыйнага працэсу:

забеспячэнне якасці адукацыі;

кампетэнтнасны падыход;

ахова жыцця і здароўя навучэнцаў;

выкананне ўстаноўленай працягласці навучальнага года, канікул, тэрмінаў і форм атэстацыі вучняў;

захаванне санітарна-эпідэміялагічных патрабаванняў;

стварэнне бяспечных умоў пры арганізацыі адукацыйнага працэсу, у тым ліку пры правядзенні мерапрыемстваў плана выхаваўчай работы ўстановы адукацыі.

Правілы бяспекі арганізаціі адукацыйнага працэсу, арганізацыі выхаваўчага працэсу, правілы расследавання і ўліку няшчасных выпадкаў, якія адбыліся з навучэнцамі пры засваенні зместу адукацыйных праграм, з выхаванцамі пры рэалізацыі праграм выхавання, зацвярджаюцца Міністэрствам адукацыі Рэспублікі Беларусь.

Арганізацыя бяспекі правядзення заняткаў фізічнай культуры і спорту з навучэнцамі ажыццяўляецца ў адпаведнасці з Правіламі бяспекі правядзення заняткаў фізічнай культуры і спорту, якія зацвярджаюцца Міністэрствам спорту і турызму;

стварэнне ўмоў для развіцця творчых здольнасцяў навучэнцаў, уцягванне іх у розныя віды сацыяльна значымай дзейнасці;

забеспячэнне сацыяльна-педагагічнай падтрымкі навучэнцаў і аказання ім псіхалагічнай дапамогі;

педагагічная падтрымка дзіцячых і маладзёжных грамадскіх арганізацый;

стварэнне спецыяльных умоў для атрымання адукацыі асобамі з асаблівасцямі псіхафізічнага развіцця.

119. Прыём ва Установу вызначаецца ў адпаведнасці з парадкам, вызначаным Палажэннем аб установе агульнай сярэдняй адукацыі, Палажэннем аб установе дашкольнай адукацыі.

120. Адукацыйны працэс пры рэалізацыі адукацыйнай праграмы дашкольнай адукацыі ажыццяўляецца ў групах, у тым ліку ў санаторных групах, у групах інтэграванага навучання і выхавання.

121. Арганізацыя адукацыйнага працэсу пры рэалізацыі адукацыйнай праграмы дашкольнай адукацыі ажыццяўляецца на працягу цэлага года з 1 верасня па 31 жніўня.

122. Адукацыйны працэс пры рэалізацыі адукацыйных праграм агульнай сярэдняй адукацыі ажыццяўляецца па класах, групах або індывідуальна. У клас аб’ядноўваюцца вучні, пераважна, аднаго ўзросту.

Адукацыйны працэс пры рэалізацыі адукацыйных праграм агульнай сярэдняй адукацыі можа ажыццяўляцца ў тым ліку ў класах інтэграванага навучання і выхавання, ці індывідуальна.

123. Адукацыйны працэс пры рэалізацыі адукацыйных праграм агульнай сярэдняй адукацыі арганізуецца па навучальных гадах. Навучальны год дзеліцца на чвэрці.

Працягласць навучальнага года, уключаючы канікулы, устанаўліваецца з 1 верасня па 31 жніўня. Вучэбныя заняткі праводзяцца з 1 верасня па 31 мая ўключна, для вучняў ІХ класа з 1 верасня па 25 мая.

Для вучняў устанаўліваюцца канікулы на працягу навучальнага года і летнія канікулы.

На працягу навучальнага года ўстанаўліваюцца восеньскія, зімовыя і вясновыя канікулы агульнай працягласцю не менш за 30 каляндарных дзён, для навучэнцаў I і II класаў – не менш за 37 каляндарных дзён.

Працягласць летніх канікул павінна быць не меншай за 12 каляндарных тыдняў. Пачатак і заканчэнне чвэрцяў, канікул штогод да пачатку навучальнага года вызначаюцца Міністэрствам адукацыі Рэспублікі Рэспублікі Беларусь.

124. Адукацыйны працэс пры рэалізацыі адукацыйных праграм агульнай сярэдняй адукацыі, адукацыйныя мерапрыемствы, а таксама выхаваўчая работа з вучнямі ў пазаўрочны час арганізуецца ў рэжыме шасцідзённага школьнага тыдня, якая ўключае ў сябе пяцідзённы вучэбны тыдзень і шосты школьны дзень для правядзення з навучэнцамі спартыўна-масавых, фізкультурна-аздараўленчых, іншых выхаваўчых мерапрыемстваў, арганізацыі працоўнага навучання.

125. Асноўнай формай арганізацыі адукацыйнага працэсу пры рэалізацыі адукацыйных праграм агульнай сярэдняй адукацыі з’яўляюцца вучэбныя заняткі: урок, назіранне, экскурсія і іншыя заняткі.

Дадаткова праводзяцца факультатыўныя, стымулюючыя, падтрымліваючыя заняткі, практыка, грамадска карысная праца.

126. Вучэбныя заняткі пры рэалізацыі адукацыйных праграм агульнай сярэдняй адукацыі праводзяцца ў адну змену ў адпаведнасці з санітарна-эпідэміялагічнымі патрабаваннямі, санітарнымі нормамі і правіламі.

127. Навучэнцы з улікам меркавання іх законных прадстаўнікоў, зыходзячы са схільнасцяў, жаданняў і стану здароўя могуць вывучаць асобныя вучэбныя прадметы на павышаным узроўні на факультатыўных занятках у межах колькасці вучэбных гадзін на правядзенне факультатыўных заняткаў, устаноўленай тыпавым вучэбным планам установы агульнай сярэдняй адукацыі адпаведнага віду.

Факультатыўныя заняткі могуць быць прыродазнаўча-навуковай, матэматычнай, гуманітарнай, грамадазнаўчай, экалагічнай, ваенна-патрыятычнай, музычнай, харэаграфічнай, мастацкай, тэатральнай, спартыўнай, профарыентацыйнай і іншай накіраванасці.

Факультатыўныя заняткі музычнай, харэаграфічнай і тэатральнай накіраванасці могуць праводзіцца сумесна настаўнікамі, якія рэалізуюць змест адпаведнай вучэбнай праграмы факультатыўных заняткаў, і канцэртмайстрам (акампаніятарам).

Факультатыўныя заняткі, як правіла, праводзяцца да пачатку або пасля завяршэння ўрокаў. Факультатыўныя заняткі ў IX класе могуць праводзіцца ў шосты школьны дзень.

128. На II ступені агульнай сярэдняй адукацыі ва Установе могуць стварацца класы (групы) з вывучэннем асобных вучэбных прадметаў на павышаным узроўні.

Пералік вучэбных прадметаў, якія могуць вывучацца на павышаным узроўні, вызначаецца кіраўніком Установы па ўзгадненні з Заснавальнікам Установы, Упраўленнем ў адпаведнасці з Тыпавым вучэбным планам установы агульнай сярэдняй адукацыі адпаведнага віду.

129. На базе Установы можа ажыццяўляцца рэалізацыя дапрафесійнай падрыхтоўкі вучняў VIII-IX класаў.

Дапрафесійная падрыхтоўка вучняў ажыццяўляецца ў групах, якія фарміруюцца ў адпаведнасці з Палажэннем аб установе агульнай сярэдняй адукацыі.

130. Для арганізацыі факультатыўных, стымулюючых і падтрымліваючых заняткаў навучэнцы, як правіла, аднаго або паралельных класаў аб'ядноўваюцца ў групу.

Напаўняльнасць групы для арганізацыі заняткаў, названых у частцы першай гэтага пункта, вызначана Палажэннем аб установе агульнай сярэдняй адукацыі.

131. Адукацыйны працэс пры рэалізацыі адукацыйных праграм агульнай сярэдняй адукацыі для адораных і таленавітых вучняў, а таксама для навучэнцаў, якія па ўважлівых прычынах пастаянна або часова на працягу навучальнага года не могуць наведваць вучэбныя заняткі і праходзіць ва ўстаноўленыя тэрміны атэстацыю, можа ажыццяўляцца індывідуальна ў адпаведнасці з індывідуальным вучэбным планам.

Пры арганізацыі адукацыйнага працэсу індывідуальна ў адпаведнасці з індывідуальным вучэбным планам навучэнец можа засвойваць самастойна змест адукацыйнай праграмы агульнай сярэдняй адукацыі часткова або цалкам. Парадак арганізацыі адукацыйнага працэсу індывідуальна ў адпаведнасці з індывідуальным вучэбным планам вызначаецца Палажэннем аб установе агульнай сярэдняй адукацыі.

132. Для вучняў, якія па медыцынскіх паказчыках часова або пастаянна не могут наведваць Установу, ствараюцца ўмовы для засваення зместу адукацыйных праграм агульнай сярэдняй адукацыі на даму.

Пералік медыцынскіх паказанняў для атрымання агульнай сярэдняй адукацыі дома вызначаецца Міністэрствам аховы здароўя Рэспублікі Беларусь.

Рашэнне аб атрыманні зместу адпаведнай адукацыйнай праграмы агульнай сярэдняй адукацыі на даму, арганізацыі вучэбных заняткаў прымаецца Упраўленнем на падставе заявы вучня (законнага прадстаўніка непаўналетняга вучня) і заключэння ўрачэбна-кансультацыйнай камісіі.

Парадак арганізацыі засваення зместу адукацыйных праграм агульнай сярэдняй адукацыі на даму вызначаецца Міністэрствам адукацыі Рэспублікі Беларусь па ўзгадненні з Міністэрствам аховы здароўя Рэспублікі Беларусь.

133. У мэтах аказання дапамогі сям'і ў навучанні і выхаванні вучняў, развіцця ў іх творчых здольнасцяў ва Установе могуць адкрывацца групы падоўжанага дня для вучняў І – ІХ класаў.

Дзейнасць груп падоўжанага дня ажыццяўляецца ў адпаведнасці з Кодэксам Рэспублікі Беларусь аб адукацыі, Палажэннем аб групе падоўжанага дня, іншымі актамі заканадаўства Рэспублікі Беларусь.

134. Адукацыйны працэс пры рэалізацыі адукацыйнай праграмы дадатковай адукацыі дзяцей і моладзі арганізуецца па навучальных гадах.

Асноўнай формай арганізацыі адукацыйнага працэсу пры рэалізацыі адукацыйнай праграмы дадатковай адукацыі дзяцей і моладзі з’яўляецца занятак (урок).

Адукацыйны працэс пры рэалізацыі адукацыйнай праграмы дадатковай адукацыі дзяцей і моладзі ажыццяўляецца ў аб’яднаннях па інтарэсах або індывідуальна.

Аб’яднанне па інтарэсах ствараецца з ліку навучэнцаў на аснове агульнага інтарэсу да канкрэтнага кірунку дзейнасці.

Да аб’яднанняў па інтарэсах адносяцца гурток, клуб, секцыя, студыя, майстэрня, лабараторыя, аркестр, хор, ансамбль, тэатр, навуковае таварыства навучэнцаў і іншыя аб'яднанні.

Аб’яднанні па інтарэсах могуць быць адна- i рознаўзроставыя. Аб'яднанні па інтарэсах могуць ствараюцца для працы з пераменным складам навучэнцаў.

Арганізацыя адукацыйнага працэсу пры рэалізацыі адукацыйнай праграмы дадатковай адукацыі дзяцей і моладзі ажыццяўляецца ў адпаведнасці з Кодэксам Рэспублікі Беларусь аб адукацыі, іншымі актамі заканадаўства Рэспублікі Беларусь.

135. Бягучая і выніковая атэстацыя навучэнцаў Установы праводзіцца ў адпаведнасці з Кодэксам аб адукацыі і Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі Міністэрствам адукацыі Рэспублікі Беларусь.

136. Выхаваўчы працэс ва Установе арганізуецца ў адпаведнасці з Кодэксам Рэспублікі Беларусь аб адукацыі.

Мэты, задачы, формы і метады выхаваўчай работы вызначае Праграма выхаваўчай работы Установы, якая распрацоўваецца тэрмінам на пяць гадоў на аснове адпаведнай комплекснай праграмы выхавання дзяцей і вучнёўскай моладзі і зацвярджаецца кіраўніком Установы.

План выхаваўчай работы Установы распрацоўваецца на бягучы навучальны год на аснове праграмы выхаваўчай работы Установы, устанаўлівае мерапрыемствы па рэалізацыі асноўных напрамкаў выхавання навучэнцаў, тэрміны, месца іх правядзення, удзельнікаў, асоб, адказных за іх правядзенне, і зацвярджаецца кіраўніком Установы.

137. Выхаванне навучэнцаў ажыццяўляецца ў працэсе навучання, пазаўрочнай і пазашкольнай дзейнасці.

138. Выхаваўчая работа ў пазаўрочны час з вучнямі ажыццяўляецца педагагічнымі работнікамі, у тым ліку якія выконваюць функцыі класнага кіраўніка.

139. Ва Установе ў мэтах сацыяльнай адаптацыі навучэнцаў і аптымізацыі адукацыйнага працэсу ажыццяўляецца сацыяльна-педагагічная падтрымка навучэнцам і аказанне ім псіхалагічнай дапамогі ў адпаведнасці з нарматыўнымі актамі Рэспублікі Беларусь.

ГЛАВА 10

ПРАВЫ І АБАВЯЗКІ СУБ’ЕКТАЎ АДУКАЦЫЙНЫХ АДНОСІН

140. Суб’ектамі адукацыйных адносін з’яўляюцца навучэнцы, законныя прадстаўнікі непаўналетніх навучэнцаў, педагагічныя работнікі, Установа.

141. Установа адукацыі ў адпаведнасці з актамі заканадаўства мае права:

ажыццяўляць адукацыйную дзейнасць;

фарміраваць структуру і штатны расклад Установы;

ажыццяўляць дзейнасць, якая прыносіць даходы;

удзельнічаць у эксперыментальнай і інавацыйнай дзейнасці, дзейнасці па навукова-метадычным забеспячэнні адукацыі;

ажыццяўляць праверку сапраўднасці дакументаў аб адукацыі шляхам накіравання запытаў у Міністэрства адукацыі Рэспублікі Беларусь аб пацвярджэнні фактаў іх выдачы пры наяўнасці сумненняў у іх сапраўднасці, пры прыёме (залічэнні) асоб для атрымання адукацыі;

уваходзіць у склад асацыяцый (саюзаў) і іншых аб’яднанняў некамерцыйных арганізацый;

ажыццяўляць міжнароднае супрацоўніцтва ў сферы адукацыі.

Іншыя правы Установы ўстанаўліваюцца Кодэксам Рэспублікі Беларусь аб адукацыі, іншымі актамі заканадаўства.

142. Установа абавязана забяспечваць:

якасць адукацыі;

распрацоўку і зацвярджэнне ва ўстаноўленым парадку структурных элементаў навукова-метадычнага забеспячэння адпаведнай адукацыі, яго ўдасканалення;

падбор, прыём на працу і расстаноўку кадраў, павышэнне іх кваліфікацыі;

выкананне санітарна-эпідэміялагічных умоў пры арганізацыі адукацыйнага і выхаваўчага працэсаў;

стварэнне бяспечных умоў пры арганізацыі адукацыйнага і выхаваўчага працэсаў;

распрацоўку і прыняцце правілаў унутранага распарадку для навучэнцаў;

маральнае і матэрыяльнае стымуляванне навучэнцаў, педагагічных і іншых работнікаў установы адукацыі;

меры сацыяльнай абароны навучэнцаў;

стварэнне неабходных умоў для арганізацыі харчавання і медыцынскай дапамогі навучэнцам;

азнаямленне асоб, законных прадстаўнікоў непаўналетніх асоб пры прыёме (залічэнні) ва ўстанову адукацыі з пасведчаннем аб дзяржаўнай рэгістрацыі, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, статутам, правіламі ўнутранага распарадку для навучэнцаў, іншымі лакальнымі прававымі актамі Установы, якія змяшчаюць правы і абавязкі навучэнцаў, а па іх запыту – таксама з вучэбна-праграмнай дакументацыяй;

патранат асоб з асаблівасцямі псіхафізічнага развіцця на працягу двух год пасля атрымання адукацыі ў дадзенай установе ў адпаведнасці з Палажэннем аб патранаце асоб з асаблівасцямі псіхафізічнага развіцця, якое зацверджана Міністэрствам адукацыі;

садзейнічанне ўпаўнаважаным дзяржаўным органам у правядзенні кантролю за забеспячэннем якасці адукацыі.

Іншыя абавязкі ўстановы адукацыi ўстанаўлiваюцца Кодэксам Рэспублікі Беларусь аб адукацыі, іншымі актамі заканадаўства.

143. Навучэнцы маюць права на:

атрыманне адукацыі ў адпаведнасці з адукацыйнымі праграмамі;

перавод у іншую ўстанову адукацыі ў парадку, які ўстанаўліваецца Урадам Рэспублікі Беларусь;

навучанне і выхаванне ў адпаведнасці з Кодэксам у межах зместу адукацыйнай праграмы па індывідуальным вучэбным плане, індывідуальнай вучэбнай праграме ў тых выпадках, якія прадугледжаны Кодэксам;

стварэнне спецыяльных умоў для атрымання адукацыі з улікам асаблівасцей іх псіхафізічнага развіцця;

павагу чалавечай годнасці, абарону ад усіх форм фізічнага і псіхічнага насілля, зняважання асобы, абарону жыцця і здароўя пад час адукацыйнага працэсу;

бясплатную карэкцыю парушэнняў у фізічным і (або) псіхічным развіцці;

карыстанне падручнікамі і вучэбнымі дапаможнікамі;

атрыманне платных паслуг у сферы адукацыі;

бясплатнае карыстанне бібліятэкай, вучэбнай і культурна-спартыўнай базай Установы;

канікулы;

бясплатнае карыстанне бібліятэкай, фізкультурна-спартыўнымі збудаваннямі;

атрыманне сацыяльна-педагагічнай і псіхалагічнай дапамогі з боку спецыялістаў установы адукацыі;

заахвочванне за поспехі ў вучэбнай, грамадскай, эксперыментальнай, інавацыйнай дзейнасці, удзел у фізкультурна-аздараўленчых, спартыўна-масавых, спартыўных мерапрыемствах, а таксама ў адукацыйных мерапрыемствах;

удзел у кіраванні Установай адукацыі;

удзел у алімпіядах, конкурсах, турнірах, фестывалях, канферэнцыях, сімпозіумах, кангрэсах, семінарах, святах і іншых адукацыйных і іншых мерапрыемствах, спартыўна-масавых мерапрыемствах, грамадскай, эксперыментальнай, інавацыйнай, культурнай дзейнасці;

азнаямленне з пасведчаннем аб дзяржаўнай рэгістрацыі, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, Статутам, правіламі ўнутранага распарадку для навучэнцаў, іншымі лакальнымі прававымі актамі Установы, якія змяшчаюць права і абавязкі навучэнцаў, а таксама з вучэбна-праграмнай дакументацыяй;

удзел у дзіцячых і моладзёвых грамадскіх аб'яднаннях, дзейнасць якіх не супярэчыць заканадаўству;

зварот у камісію па вырашэнні канфлікту інтарэсаў педагагічнага работніка ў выпадку ўзнікнення нязгоды паміж удзельнікамі адукацыйных зносін;

атрыманне дадатковых адукацыйных паслуг у парадку, прадугледжаным заканадаўствам Рэспублікі Беларусь;

выбар факультатыўных заняткаў у межах устаноўленай тыпавым вучэбным планам колькасці гадзін факультатыўных заняткаў;

своечасовае атрыманне інфармацыі аб ацэнцы вынікаў уласнай вучэбнай дзейнасці, тэрмінах атэстацыі;

атрыманне харчавання ва Установе ў парадку і на ўмовах, якiя вызначаюцца Урадам Рэспублікі Беларусь;

Іншыя правы навучэнцаў устанаўліваюцца ў адпаведнасці з Кодэксам Рэспублікі Беларусь аб адукацыі, іншымі актамі заканадаўства, сапраўдным Статутам.

144. Навучэнцы абавязаны:

добрасумленна і адказна адносіцца да засваення зместу адукацыйных праграм, праграм выхавання;

клапаціцца пра сваё здароўе, імкнуцца да маральнага, духоўнага і фізічнага развіцця і самаўдасканалення;

выконваць патрабаванні гэтага Статута, правілаў унутранага распарадку для навучэнцаў Установы;

паважаць гонар і годнасць іншых удзельнікаў адукацыйнага працэсу;

не дапускаць дзеянняў, якія перашкаджаюць іншым удзельнікам адукацыйнага працэсу выконваць іх абавязкі і рэалізоўваць іх правы ў сферы адукацыі;

беражліва адносіцца да маёмасці Установы;

насіць у вучэбны час класічны, дзелавы стыль адзення;

падпарадкоўвацца рашэнням органаў кіравання і самакіравання Установы, прынятым у межах іх кампетэнцыі, якія не супярэчаць заканадаўству Рэспублікі Беларусь.

Іншыя абавязкi навучэнцаў устанаўліваюцца ў адпаведнасці з Кодэксам Рэспублікі Беларусь аб адукацыі, іншымі актамі заканадаўства, устаноўчым дакументам і іншымі лакальнымі прававымі актамі Установы.

145. Меры сацыяльнай абароны навучэнцаў вызначаны Кодэксам Рэспублікі Беларусь аб адукацыі.

146. Навучэнцы Установы прыцягваюцца да дысцыплінарнай адказнасці ў парадку, якi вызначаецца Кодэксам Рэспублікі Беларусь аб адукацыі.

147. Педагагічнымі работнікамі прызнаюцца асобы, якія ажыццяўляюць педагагічную дзейнасць (рэалізуюць змест адукацыйных праграм, праграм выхавання, аказваюць карэкцыйна-педагагічную дапамогу, ажыццяўляюць навукова-метадычнае забеспячэнне і (або) кіраўніцтва адукацыйнай дзейнасцю Установы, яго адасобленых структурных падраздзяленняў).

Асноўныя патрабаванні, што прад’яўляюцца да педагагічных работнікаў, вызначаюцца кваліфікацыйнымі характарыстыкамі, зацверджанымі ў парадку, устаноўленым заканадаўствам.

148. Педагагічную дзейнасць не могуць ажыццяўляць асобы: пазбаўленыя права займацца педагагічнай дзейнасцю; якія маюць судзімасць, якая не знята ці не згашана; не маюць права займацца педагагічнай дзейнасцю ў выпадках, якія прадугледжаны заканадаўчымі актамі; прызнаныя недзеяздольнымі або абмежавана дзеяздольнымі; маюць медыцыннскія супрацьпаказанні да ажыццяўлення педагагічнай дзейнасці.

149. Пры ўзнікненні ў перыяд ажыццяўлення педагагічнай дзейнасці абставін, якія прадугледжаны пунктам 148 Статута, ажыццяўленне педагагічнай дзейнасці спыняецца ў адпаведнасці з актамі заканадаўства.

150. Педагагічныя работнікі ў адпаведнасці з актамі заканадаўства маюць права на:

абарону прафесійнага гонару і годнасці;

забеспячэнне ўмоў для ажыццяўлення прафесійнай дзейнасці;

творчую ініцыятыву, свабоду выбару педагагічна абгрунтаваных формаў і метадаў навучання і выхавання, вучэбных выданняў і сродкаў навучання і выхавання;

доступ да вучэбна-праграмнай, вучэбна-метадычнай дакументацыі, інфармацыйна-аналітычных матэрыялаў;

удзел у эксперыментальнай, інавацыйнай, міжнароднай дзейнасці Установы адукацыі;

удзел у кіраванні Установай;

павышэнне кваліфікацыі;

маральнае і матэрыяльнае заахвочванне за поспехі ў педагагічнай дзейнасці, эксперыментальнай і інавацыйнай дзейнасці ў сістэме адукацыі;

аб’яднанне ў прафесійныя саюзы, іншыя грамадскія аб’яднанні, дзейнасць якіх не супярэчыць заканадаўству;

штомесячную кампенсацыю расходаў на набыццё вучэбнай і метадычнай літаратуры.

Парадак, умовы і памер штомесячнай кампенсацыі расходаў на набыццё вучэбнай і метадычнай літаратуры педагагічным работнікам, пералік пасад педагагічных работнікаў, якім выплачваецца штомесячная кампенсацыя расходаў на набыццё вучэбнай і метадычнай літаратуры, вызначаюцца Міністэрствам адукацыі Рэспублiкi Беларусь.

Іншыя правы педагагічных работнікаў устанаўліваюцца актамі заканадаўства, устаноўчымі дакументамі і іншымі лакальнымі прававымі актамі Установы, працоўнымі дагаворамі (кантрактамі).

151. Педагагічныя работнікі абавязаны:

ажыццяўляць сваю дзейнасць на прафесійным узроўні, які забяспечвае рэалізацыю адукацыйных праграм, праграм выхавання;

выконваць прававыя, маральныя і этычныя нормы;

паважаць гонар і годнасць навучэнцаў і іншых удзельнікаў адукацыйнага працэсу;

павышаць свой прафесійны ўзровень, праходзіць атэстацыю;

прапагандаваць здаровы лад жыцця сярод навучэнцаў;

забяспечваць выкананне спецыяльных умоў, якія неабходны для атрымання адукацыі асобамі з асаблівасцямі псіхафізічнага развіцця;

праходзіць папярэдні (пры паступленні на працу) і перыядычны медыцынскія агляды ў парадку, якi ўстанаўлiваецца Мiнiстэрствам аховы здароўя Рэспублiкi Беларусь па ўзгадненні з Міністэрствам працы і сацыяльнай абароны;

весці прафілактычную і тлумачальную працу па папярэджанні правапарушэнняў сярод навучэнцаў Установы;

выконваць правілы ўнутранага працоўнага распарадку.

Іншыя абавязкі педагагічных работнікаў устанаўліваюцца актамі заканадаўства, устаноўчымі дакументамі і інымі лакальнымі прававымі актамі Установы, працоўнымі дагаворамі (кантрактамі).

152. Ва Установе ствараецца камісія па вырашэнні канфлікту інтарэсаў педагагічнага работніка, якая ствараецца ў мэтах урэгуліравання нязгоды паміж удзельнікамі адукацыйных зносін у выпадку ўзнікнення канфлікту інтарэсаў педагагічнага работніка. Рашэнне камісіі па вырашэнні канфлікту інтарэсаў педагагічнага работніка з’яўляецца абавязковым для ўсіх удзельнікаў адукацыйных зносін і падляжыць выкананню ў тэрміны, якія прадугледжаны ўказаным рашэннем.

153. Педагагічным работнікам забараняецца выкарыстоўваць адукацыйны і выхаваўчы працэсы ў палітычных мэтах або для прымушэння навучэнцаў да дзеянняў, якiя супярэчаць Канстытуцыi Рэспублiкi Беларусь i заканадаўству.

154. Законнымі прадстаўнікамі непаўналетніх навучэнцаў Установы з'яўляюцца іх бацькі, усынавіцелі (удачарыцелі), апекуны, папячыцелі.

Законныя прадстаўнікі непаўналетніх навучэнцаў прадстаўляюць правы і інтарэсы непаўналетніх навучэнцаў у грамадскіх адносінах у сферы адукацыі без спецыяльных паўнамоцтваў.

155. Законныя прадстаўнікі непаўналетніх навучэнцаў маюць права на:

азнаямленне з пасведчаннем аб дзяржаўнай рэгістрацыі, устаноўчым дакументам, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, правіламі ўнутранага распарадка для навучэнцаў, іншымі лакальнымі прававымі актамі, якія змяшчаюць правы і абавязкі навучэнцаў, а таксама з вучэбна-праграмнай дакументацыяй;

удзел у кіраванні Установай праз адпаведныя органы самакіравання;

абарону правоў і законных інтарэсаў навучэнцаў, уключаючы зварот у камісію па вырашэнні канфлікта інтарэсаў педагагічнага работніка ў выпадку ўзнікнення нязгоды паміж удзельнікамі адукацыйнагых зносін;

атрыманне інфармацыі аб ходзе і змесце адукацыйнага працэсу, метадах навучання і выхавання, якія выкарыстоўваюцца, выніках вучэбнай дзейнасці навучэнцаў у парадку, які вызначаецца кіраўніком Установы з удзелам органа самакіравання, у які ўваходзяць асобы з ліку законных прадстанікоў непаўналетніх навучэнцаў;

атрыманне інфармацыі аб усіх відах абследаванняў (медыцынскіх, псіхалагічных, педагагічных) навучэнцаў.

Іншыя правы законных прадстаўнікоў непаўналетніх навучэнцаў устанаўліваюцца Кодэксам Рэспублікі Беларусь аб адукацыі, іншымі актамі заканадаўства, устаноўчымі дакументамі і іншымі лакальнымі прававымі актамі Установы.

156. Законныя прадстаўнікі непаўналетніх навучэнцаў абавязаны:

забяспечваць умовы для атрымання адукацыі і развіцця навучэнцаў;

паважаць гонар і годнасць іншых удзельнікаў адукацыйнага працэсу;

забяспечваць выкананне навучэнцамі, законнымі прадстаўнікамі якіх яны з’яўляюцца, патрабаванняў гэтага Статута, правілаў унутранага распарадку для навучэнцаў;

ажыццяўляць пераемнасць у выхаванні дзяцей у сям’і і ва Установе;

пастаянна клапаціцца аб фізічным і псіхічным здароўі дзяцей, прывіваць ім санітарна-гігіенічныя навыкі, далучаць да здаровага ладу жыцця;

кантраляваць бягучую і выніковую паспяховасць дзіцяці, выкананне ім дамашніх заданняў;

ствараць неабходныя ўмовы для вучобы, адпачынку, умацавання здароўя дзiцяцi.

Не дапускаецца ўмяшанне законных прадстаўнікоў непаўналетніх навучэнцаў у выбар педагагічным работнікам метадаў навучання, адпаведных заканадаўству Рэспублікі Беларусь.

Выхаванне навучэнцаў забяспечваецца ва ўзаемадзеянні іх законных прадстаўнікоў з педагагічнымі работнікамі.

Законныя прадстаўнікі навучэнцаў у адпаведнасці з заканадаўствам Рэспублікі Беларусь нясуць адказнасць за неналежнае выхаванне дзіцяці.

Іншыя абавязкі законных прадстаўнікоў непаўналетніх навучэнцаў устанаўліваюцца Кодэксам аб адукацыі, іншымі актамі заканадаўства, Статутам і іншымі лакальнымі прававымі актамі Установы.

157. Педагагічныя работнікі, навучэнцы, іх законныя прадстаўнікі ў адпаведнасці з заканадаўствам Рэспублікі Беларусь нясуць адказнасць за пашкоджанне памяшканняў і будынкаў Установы, вучэбнага абсталявання, інвентару і іншай маёмасці і кампенсуюць нанесеную шкоду.

ГЛАВА 11

ВЫДАЧА НАВУЧЭНЦАМ ДАКУМЕНТАЎ

АБ АДУКАЦЫІ, НАВУЧАННІ

158. Навучэнцы пры засваенні зместу адукацыйных праграм агульнай сярэдняй адукацыі, за выключэннем экстэрнаў, праходзяць бягучую, прамежкавую і выніковую атэстацыю.

Парадак атэстацыі ў парадку экстэрнату вызначаецца Міністэрствам адукацыі Рэспублікі Беларусь.

Парадак правядзення выніковай атэстацыі вучняў пры засваенні зместу адукацыйных праграм агульнай сярэдняй адукацыі вызначаецца Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі.

159. Атрыманне агульнай базавай адукацыі завяршаецца выпускнымі экзаменамі, якія праводзяцца ў адпаведнасці з парадкам, устаноўленым Міністэрствам адукацыі Рэспублікі Беларусь.

160. Навучэнцам Установы, якія паспяхова засвоілі змест адукацыйнай праграмы базавай адукацыі, выдаецца пасведчанне аб агульнай базавай адукацыi (пасведчанне аб агульнай базавай адукацыі з адзнакай).

Выдача пасведчання аб агульнай базавай адукацыі (пасведчання з адзнакай) рэгламентуецца Кодэксам Рэспублікі Беларусь аб адукацыі, Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі Міністэрствам адукацыі Рэспублікі Беларусь.

Вызваленне навучэнца ад вывучэння асобнага вучэбнага прадмета не з’яўляецца перашкодай для выдачы пасведчання аб агульнай базавай адукацыі з адзнакай пры выкананні імі патрабаванняў, прадугледжаных часткай другой гэтага пункта. Навучэнцам, якія былі вызваленыя ад выпускнога экзамену па вучэбным прадмеце, пры выдачы пасведчання аб агульнай базавай адукацыі з адзнакай у якасці выніковай адзнакі па гэтым вучэбным прадмеце ўлічваецца гадавая адзнака.

161. Узоры, апісанне дакументаў аб адукацыі, дадаткаў да іх, парадак запаўнення дакументаў аб адукацыі, дадаткаў да іх, уліку і выдачы дакументаў аб адукацыі, дадаткаў да іх, зацвярджаюцца Урадам Рэспублікі Беларусь або ўпаўнаважанымі ім органамі.

162. Дакумент аб навучанні – дакумент дзяржаўнага ўзору, які пацвярджае засваенне навучэнцамі зместу адпаведнай адукацыйнай праграмы, незавершанае засваенне зместу адукацыйных праграм, навучанне ва ўстанове адукацыі, якая не прайшла дзяржаўнай акрэдытацыі.

163. Дакументамі аб навучанні з’яўляюцца: пасведчанне аб спецыяльнай адукацыі, пасведчанне аб дадатковай адукацыі дзяцей і моладзі, даведка аб навучанні, інш.

164. Пасведчанне аб спецыяльнай адукацыі выдаецца навучэнцам, якія засвоілі змест адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю.

165. Даведка аб навучанні выдаецца навучэнцам, якiя не завяршылi засваенне зместу адукацыйных праграм або якія навучаліся ва ўстанове адукацыі, што не прайшла дзяржаўнай акрэдытацыі.

166. Узоры, апісанні дакументаў аб навучанні, парадак іх запаўнення, уліку і выдачы зацвярджаюцца Урадам Рэспублікі Беларусь.

167. Пры датэрміновым спыненні адукацыйных адносін выдаецца даведка аб навучанні ў парадку, якi ўстанаўлiваецца Урадам Рэспублiкi Беларусь.

168. Датэрміновае спыненне адукацыйных адносін па ініцыятыве Установы з непаўналетнімі навучэнцамі, якія засвойваюць змест адукацыйнай праграмы сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, дапускаецца толькі з паведамлення камісіі па справах непаўналетніх Дзяржынскага раённага выканаўчага камітэта, а з непаўналетнімі навучэнцамі, якія засвойваюць змест аднаго з відаў адукацыйных праграм агульнай сярэдняй адукацыі і не засвоілі змест адукацыйнай праграмы базавай адукацыі, датэрміновае спыненне адукацыйных адносін па ініцыятыве ўстановы адукацыі дапускаецца толькі са згоды камісіі па справах непаўналетніх Дзяржынскага раённага выканаўчага камітэта.

ГЛАВА 12

МІЖНАРОДНАЯ ДЗЕЙНАСЦЬ

169. Установа па ўзгадненні з Заснавальнікам мае права ў адпаведнасці з заканадаўствам Рэспублікі Беларусь:

прымаць удзел у міжнароднай дзейнасці па пытаннях адукацыі і выхавання, сацыяльнай працы, павышэння кваліфікацыі педагагічных работнікаў, практычнай падрыхтоўкі педагогаў, узаемадзейнічаць з дзяржаўнымі, грамадскімі, вытворчымі арганізацыямі і ўстановамі, у тым ліку замежнымі;

удзельнічаць у міжнароднай дзейнасці па лініі Міністэрства адукацыі Рэспублікі Беларусь, іншых міністэрстваў, устанаўліваць прамыя сувязі з органамі ўпраўлення адукацыі і агульнаадукацыйнымі ўстановамі, фондамі замежных краін;

заключаць пагадненні з замежнымі агульнаадукацыйнымі ўстановамі па абмене навучэнцамі і педагогамі, правядзенні сумесных мерапрыемстваў, стажыровак і практык настаўнікаў;

накіроўваць вучняў для ўдзелу ў міжнародных алімпіядах, выставах, конкурсах, спаборніцтвах і іншых мерапрыемствах з пазабюджэтных сродкаў.

170. Міжнароднае супрацоўніцтва ў сферы адукацыі ажыццяўляецца ў адпаведнасці з актамі заканадаўства на прынцыпах незалежнасці, роўнасці, узаемнай выгады, узаемнай павагі і не павінна наносіць шкоду суверэнітэту Рэспублікі Беларусь, нацыянальнай бяспецы і інтарэсам асобы, грамадства і дзяржавы.

ГЛАВА 13

ПАРАДАК РЭАРГАНІЗАЦЫІ І ЛІКВІДАЦЫІ ЎСТАНОВЫ

171. Рэарганізацыя і ліквідацыя Установы ажыццяўляецца ў парадку, устаноўленым Кодэксам Рэспублікі Беларусь аб адукацыі і іншымі актамі заканадаўства.

Рэарганізацыя і ліквідацыя Установы ажыццяўляецца, як правіла, пасля заканчэння навучальнага года.

172. Рашэнне аб ліквідацыі Установы прымаецца Заснавальнікам на падставе ацэнкі наступстваў такой ліквідацыі з улікам колькасці асоб, якія падлягаюць навучанню на ўзроўні агульнай сярэдняй адукацыі на тэрыторыі адпаведнай адміністрацыйна-тэрытарыяльнай адзінкі, і колькасці дзяржаўных устаноў, якія рэалізуюць адукацыйныя праграмы агульнай сярэдняй адукацыі на гэтай тэрыторыі.

173. У выпадку спынення дзейнасцi Установы, анулявання, спынення дзеяння спецыяльнага дазволу (лiцэнзii) на адукацыйную дзейнасць установы адукацыі Упраўленне прымае меры па пераводзе навучэнцаў з іх згоды, згоды законных прадстаўнікоў непаўналетніх навучэнцаў у іншыя ўстановы адукацыі, якія рэалізуюць адпаведныя адукацыйныя праграмы, у парадку, які ўстанаўлiвае Урад Рэспублiкi Беларусь.

ГЛАВА 14

ПАРАДАК УНЯСЕННЯ ЗМЯНЕННЯЎ

І (ЦІ) ДАПАЎНЕННЯЎ У СТАТУТ

174. Змяненні і (або) дапаўненні ў Статут уносяцца ў парадку і на ўмовах, устаноўленых дзеючым заканадаўствам Рэспублікі Беларусь і Палажэннем аб дзяржаўнай рэгістрацыі суб’ектаў гаспадарання, зацверджаным Дэкрэтам Прэзідэнта Рэспублікі Беларусь 16 студзеня 2009г. № 1.

175. Змены і (або) дапаўненні, што ўносяцца ў Статут Установы адукацыі, лічацца зарэгістраванымі з даты прастаўлення штампа на такіх зменах і (або) дапаўненнях і ўнясення запісу аб іх дзяржаўнай рэгістрацыі ў Адзіны дзяржаўны рэгістр юрыдычных асоб.

ГЛАВА 15

ЗАКЛЮЧНЫЯ ПАЛАЖЭННІ

176. Установа абавязана пацвярджаць сваю дзяржаўную акрэдытацыю ў парадку, устаноўленым Кодэксам Рэспублікі Беларусь аб адукацыі, Палажэннем аб парадку правядзення дзяржаўнай акрэдытацыі ўстаноў адукацыі, іншых арганізацый, якім у адпаведнасці з заканадаўствам прадастаўлена права ажыццяўляць адукацыйную дзейнасць.

Пацвярджэнне дзяржаўнай акрэдытацыі з’яўляецца падставай для захавання за Установай права на выдачу выпускнiкам дакументаў аб адукацыі.

177. Від Установы адукацыі можа быць зменены. Рашэнне аб змене віду Установы адукацыі прымаецца Заснавальнікам па ўласнай ініцыятыве або па ініцыятыве Установы адукацыі пры сукупнасці умоў, якiя вызначаюцца пунктам 2 артыкула 23 Кодэкса Рэспублікі Беларусь аб адукацыі.